Ирина Аверко-Антонович

Ирина Юрьевна Аверко-Антонович (1960 елның 19 апреле, Казан — 2006 елның 24 гыйнвары, Казан) — химик-технолог, химия фәннәре докторы (1997), профессор (1999), Татарстан Республикасының Атказанган фән эшлеклесе (2004).

 Тормыш юлы 
Ирина Аверко-Антонович 1960 елның 19 апрелендә Казанда туа.

1982 елда Казан химия-технология институтының Синтетик каучук технологиясе кафедрасын кызыл диплом белән тәмамлый һәм шунда ук эшли башлый. 1984 елдан — аспирант, 1985 елдан — Эластомерлар эшләү үзәгенең эмульсион полимерлаштыру лабораториясе мөдире.

1986 елда Ирина Аверко-Антонович техник фәннәр кандидаты дәрәҗәсенә диссертация яклый. 1993 елдан — Синтетик каучук технологиясе кафедрасы доценты.

1996 елда «Су тирәлекләрендә радикаль полимерлаштыру системаларының тотрыклылыгын җайга салуның химик һәм физик-химик аспектлары» темасына химия фәннәре докторы гыйльми дәрәҗәсенә диссертация яклыйХимические и физико-химические аспекты регулирования устойчивости систем радикальной полимеризации в водных средах.

2006 елның 24 гыйнварында Казан шәһәрендә вафат булаИнститут татарской энциклопедии и регионоведения Академии наук РТ. Аверко-Антонович Ирина Юрьевна https://tatarica.org/ru.

 Фәнни эшчәнлек 
Ирина Аверко-Антонович 300дән артык фәнни эш, шул исәптән 4 уку әсбабы авторы. Ул эмульсион полимерлаштыру һәм латекслар алу өлкәсендә тикшеренүләр белән шөгыльләнгәнОАО «Казанский завод синтетического каучука» и Казанский государственный технологический университет (связь времен и поколений, образования и производства, культуры и бизнеса).

Полимер эмульсияләре модификаторлары һәм стабилизаторлары сыйфатында өслек-актив матдәләр куллануның теоретик һәм гамәли аспектларын эшләгән.

Ирина Аверко-Антоновичның фәнни тикшеренүләр нәтиҗәләре «Түбән Кама нефть химиясе», «Түбән Кама шин» акционерлык җәмгыятьләренә, С. М. Киров исемендәге синтетик каучук заводында, Стәрлетамак синтетик каучук заводында һ. б. кертелгән.

 Искәрмәләр 

Төркем:Химия фәннәре докторлары
Төркем:Казанда вафатлар
Төркем:Әлифба буенча шәхесләр
Төркем:2006 елда вафатлар
Төркем:24 гыйнвар көнне вафатлар
Төркем:Казанда туганнар
Төркем:1960 елда туганнар
Төркем:19 апрель көнне туганнар
Төркем:Химиклар